Så kan kommunen ikke trække den længere. 30. juni er byens nye og længeventede havnebad klar.

Annonce

AARHUS: Efter en noget besværlig fødsel er byens nye samlingssted på Aarhus Ø, Havnebadet, klar til indvielse. Oprindeligt skulle badet åbne i 2017, men bølgepåvirkningen var større, end man havde regnet med, der skulle også kigges på forureningen i vandet, inden problemer med den nye trappe gav kvaler for håndværkerne, som heller ikke nåede at blive klar til 1. juni i år. Men nu er det hele klappet af. Udspringsbassin, spa-område og barer er klar til åbning. 30. juni, altså.

Et 50 meter bassin, et børnebassin med skrå bund, et til juniorerne og et udspringsbassin og en sauna kommer til det nye bad. Foto: Aarhus Kommune

Annonce

Nyt samlingspunkt

I den forbindelse inviterer Salling Fondene og Aarhus Kommune alle til åbningsdagen lørdag 30. juni klokken 13.00, som vil byde på opvisninger, vandaktiviteter og en mulighed for første dukkert. Havnebadet er tegnet af den danske arkitekt Bjarke Ingels og er realiseret takket være en donation på 40 millioner kroner fra Købmand Herman Sallings Fond. - Vi glæder os meget til åbningen af et fantastisk sted, som i den grad kan blive et samlingspunkt for mange i Aarhus. Vi har i Salling Fondene et konkret ønske om at gøre hverdagen bedre, og vi er overbevist om, at byens nye havnebad kan medvirke til netop det, siger næstformand i Salling Fondene, Karin Salling. Hele området bliver centreret omkring det nye havnebad, og langs promenaden kommer en række rekreative og kulturelle tilbud. En strandzone, teater, caféer, hotel, restauranter, butikker og badehuse er på vej til Bassin 7. Ligesom der på Nikoline Kochs Plads bygges bydelens første supermarkeder.

Annonce

Åbent frem til august